Ilesia de Sant Nicolau d'Hamburgo

A ilesia de Sant Nicolau (en alemán St.-Nikolai-Kirche) estió una d'as cinco ilesias prencipals luteranas (Hauptkirchen) d'a ciudat d'Hamburgo. Actualment se conservan nomás as enronas de l'antiga ilesia, que sirven como memorial amás d'estar un d'os prencipals atractivos turisticos d'a ciudat. Cuan os residents d'Hamburg nombran a Nikolaikirche, fan por un regular referencia s ista ilesia, y no a la nueva Hauptkirche de St. Nicholas que se troba en o districto de Harvestehude.

A ilesia estió l'edificio mas alto d'o mundo entre 1874 y 1876 y encara hue ye o segundo edificio mas alto d'Hamburgo.

Datos chenerals
L'actual estau d'a ilesia de Sant Nicolau ye o resultau d'o bombardeyo d'Hamburgo en a Segunda Guerra Mundial, estando espaldata en 1951 y esviellata en os anyos 1990 y en 2012. A fundación Rettet die Nikolaikirche e.V. (en aragonés "Rescate d'a Ilesia de Sant Nicolau") ye a institución responsable d'a restauración d'a ilesia. Dita fundación ye refirmata por o concello d'Hamburgo, a congregación d'a ilesia de Sant Nicolau y cuantas interpresas y contribuidors privaus. A organización s'encarga de mantener l'actual estructura de l'edificio, fer eventos y amostrar a ilesia.

Nicolau
Nicolau d'Hamburgo
Hamburgo